Biełarusskaja Chrestomatija (Эпімах-Шыпіла)/Mora
Nie takoje ciapier mora
Nie ù chwalach szum:
Ciapier burna, straszna mora!
Fala poùna dzikich dum.

Mora uhlam ciapier stała,
Mora z dna ciapier haryć,
Mora skały pazmywała,
Mora chocze hory zmyć.

Mora złuje, krepnuć chwali,
Z dzikim szumam biereg rwuć;
Hrom hrymić ú siniaj dali,
Z mora bryzgi ù nieba bjuć.

Miescam chwala stonam ryknie,
Miescam płacz zarwiecca z hub,
Miescam biereh bolem iknie,
Hrom hrymić ú tysiacz trub.

Mora zbroicca pałkami.
Szum rusałak razbudziú,
Zapaliùsia smok ahniami,
Nieba czorny hnieú pakryù.

Boh sierczaje: złaja bura
Psuje wielmi światy son.
Bjecca, rwiecca ùsia natura,
Aż drażyć niebiesny tron.

Tron drażyć, nie spiać praroki,
Boh sklikaje światy schod;
A tam radziać, szto abłoki
Musiać szturm puścić ú chod.

Boj paczaùsia. Wojska Boha
Załpam palić ú hordy chwal…
Miljon zhinie, nowa zmoha
Raście krepka tak jak stal.

Rastuć siły mora złoha
U razmachu widzien hart.
Nie adstupiać wojska Boha…
Boj paczaúsia nie na żart.

Taki boj wiekami żdziecca,
Taki boj hihantaù daść,
U takom boju tolki hrecca,
U takom boju tolki paść.

Wydau Dr. Kr. Kom. Biełaruskaje Socjalistycznaje Hromady.
Wilna 31 Akciabra 1905 hodu.